Hotărârea Tribunalului din 5 iunie 2024 – Banque postale/BCE
(Cauza T-190/22)1
(„Politică economică și monetară – Supravegherea instituțiilor de credit – Atribuții specifice de supraveghere conferite BCE – Stabilirea cerințelor prudențiale – Angajamente de plăți irevocabile – Autoritate de lucru judecat – Abuz de putere – Eroare vădită de apreciere – Principiul bunei administrări – Proporționalitate”)
Limba de procedură: franceza
Părțile
Reclamantă: Banque postale (Paris, Franța) (reprezentanți: A. Gosset-Grainville și M. Trabucchi, avocați)
Pârâtă: Banca Centrală Europeană (reprezentanți: E. Yoo, D. Segoin și F. Bonnard, agenți)
Obiectul
Prin acțiunea întemeiată pe articolul 263 TFUE, reclamanta solicită anularea, pe de o parte, a punctului 1.2 și a punctelor 3.2.1-3.2.8 din Decizia ECB-SSM-2022-FRBPL-1 a Băncii Centrale Europene (BCE) din 2 februarie 2022, inclusiv a anexelor la aceasta, întrucât se prevăd măsuri care trebuie luate cu privire la angajamentele de plată irevocabile (denumite în continuare „API”) referitoare la sistemele de garantare a depozitelor sau la fondurile de rezoluție și, pe de altă parte, a punctului 1.2 și a punctelor 3.2.1-3.2.8 din Decizia ECB-SSM-2022-FRBPL-12 a BCE din 21 decembrie 2022, inclusiv anexele la aceasta, întrucât se prevăd măsuri care trebuie luate cu privire la API referitoare la sistemele de garantare a depozitelor sau la fondurile de rezoluție.
Dispozitivul
Respinge acțiunea.
Obligă Banque postale la plata cheltuielilor de judecată.
____________
1     JO C 213, 30.5.2022.